alexandrainst/scandi-wiki huggingface dataset:
Bjarne Hareide

Bjarne Arnleif Hareide (født 15. juli 1908 på Hareid i Møre og Romsdal, død 12. september 1979 i Oslo) var en norsk teolog og den ledende religionspedagog i Norge i etterkrigstiden. Han startet det som nå er IKO - Kirkelig pedagogisk senter, og la ned en stor innsats i fornyelsen av kristendomsfaget i skolen.

Hareide ble cand.theol. ved Menighetsfakultetet i 1935.

Han var sønn av fiskeskipsreder Johan E. Hareide (1869–1915) og Betty Bakke (1873–1969) og ble gift i 1940 med sykepleier Anne Langmoen (1. april 1915–), datter av brukseier Berger Langmoen (1887–1950) og Maria Kveset (1891–1983). Han var far til  Dag Hareide.

Referanser

Litteratur 
 Torleiv Austad, «Bjarne Hareide», Norsk biografisk leksikon

Norske lutherske teologer
Personer fra Hareid kommune
Fødsler i 1908
Dødsfall i 1979
Inga Lovise Tusvik

Inga Lovise Tusvik (født 6. juli 1914 i Borgund, død 14. mai 1992 i Sula) var en norsk rektor og politiker for Venstre.

Tusvik ble født i Borgund i Møre og Romsdal, som datter av fiskeren og småbrukeren Lars Petter Olaus Tusvik og Ingeborg Elise Maurstad. Hun fullførte examen artium ved Ålesund gymnas i 1935. Under andre verdenskrig arbeidet hun som vikar og lærer i folkeskolen i Borgund og Hareid, samt en kort stund ved Ålesund høyere almenskole. Samtidig var hun med i motstandsorganisasjonen Milorg, og ble tildelt Deltagermedaljen for sitt arbeid der.

Etter krigen valgte Tusvik å utdanne seg videre ved Universitetet i Oslo. I 1947 tok hun embetseksamen, og i 1949 tok hun pedagogisk eksamen og leverte hovedoppgave om Berte Canutte Aarflot. I 1948 tok hun et vikariat ved Sortland kommunale høyskole og i 1949 et nytt ved Tromsø høyere almenskole. I 1950 ble hun fast ansatt som styrer ved Askvoll realskole, før hun ble lektor ved Rogaland offentlige landsgymnas fra 1952, og deretter rektor ved Voss gymnas fra 1969–1981.

På 1950-tallet ble Tusvik også mer aktiv i Venstre. I 1951 ble hun valgt inn i Askvoll kommunestyre, og i 1955 i Time kommunestyre, samtidig som hun ble formann for Time Venstrekvinnelag. I 1960 ble hun med i Venstres landsstyre, og på 60-tallet satt hun som formann både i Rogaland Venstres fylkeskvinnelag og Norges Venstrekvinnelag. Etter to perioder som vararepresentant ved Stortinget, kom hun i 1965 inn som fast representant som én av tolv kvinner. I fire år satt hun som nestformann i Administrasjonskomiteen, der hun blant annet tok til orde for flere kvinnearbeidsplasser i distriktene, språklig likestilling i lærebøkene, og at fredsforsking burde inn i lærebøkene i samfunnslære. Tusvik ønsket dessuten Norge inn i EF, og at vi skulle sende norske lærere til skoler i utviklingsland.

Tusvik var også et organisasjonsmenneske utenfor politikken, og var blant annet aktiv i Folkeopplysningsrådet, i Rogaland bispedømmeråd, i styret i Statens edruskapsdirektorat og i Motorførernes avholdsforbund. 1970-72 var hun formann i Voksenopplæringskomiteen.

Referanser

Kilder 
 
 Biografi på Allkunne.no (Sist oppdatert 28. april 2010)

Eksterne lenker 
 

Stortingsrepresentanter fra Venstre
Stortingsrepresentanter for Rogaland
Stortingsrepresentanter 1965–1969
Lokalpolitikere i Askvoll
Venstre-politikere i Sogn og Fjordane
Lokalpolitikere i Time
Venstre-politikere i Rogaland
Norske skoleledere
Deltagermedaljen
Personer fra Borgund kommune i Møre og Romsdal
Jette F. Christensen

Jette Fugelsnes Christensen (født 1. juni 1983) er en norsk politiker (Ap). Hun var stortingsrepresentant fra 2013 til 2021, og leder av Riksvalgstyret 2021.

Christensen var vararepresentant til Stortinget for Hordaland i perioden 2009–2013. Fra september 2010 til mai 2013 var hun fast møtende stortingsrepresentant som vara for Per Rune Henriksen mens han var statssekretær.

Ved stortingsvalget 2013 stilte Christensen til valg som 2. kandidat for Arbeiderpartiet i Hordaland. Hun ble innvalgt som én av fire Arbeiderparti-representanter fra Hordaland. Hun ble gjenvalgt med samme listeplassering ved stortingsvalget 2017. Christensen var medlem av Utenriks- og forsvarskomiteen.

Hun tok ikke gjenvalg ved Stortingsvalget høsten 2021, og valgte i stedet å bli hodejeger i rekrutteringsselskapet Visindi.

Hun har studert statsvitenskap ved Universitetet i Bergen.

Hun er kjæreste med politisk redaktør i Dagens Næringsliv Frithjof Jacobsen.

Stortingskomitéer 
 2010–2013 medlem av Stortingets kontroll- og konstitusjonskomité.
 2013–2017 medlem av Stortingets kontroll- og konstitusjonskomité.
 2017–2018 medlem av Stortingets utdannings- og forskningskomité.
 2018–2021 medlem av Stortingets utenriks- og forsvarskomité

Referanser

Eksterne lenker 
 
 

Stortingsrepresentanter fra Ap
Stortingsrepresentanter for Hordaland
Stortingsrepresentanter 2009–2013
Stortingsrepresentanter 2013–2017
Stortingsrepresentanter 2017–2021
Personer fra Eigersund kommune
Ole André Myhrvold

Ole André Myhrvold (født 10. juni 1978) er norsk politiker som representerer Senterpartiet. Han er stortingsrepresentant for Østfold fra 2017. Myhrvold var ordfører i Trøgstad fra 2011 til 2017. Han var medlem av Trøgstads kommunestyre 2007-2017.

Ole André Myhrvold var politisk nestleder i Senterungdommens Landsforbund fra 1998 til 2000. Han har bakgrunn som journalist, informasjonssjef i Coop Norge og har også vært  klubbtillitsvalgt i Handel og Kontor og de ansattes representant i Coop Norges styre.

Referanser

Eksterne lenker 
 
 

Sp-ordførere i Østfold
Ordførere i Trøgstad
Personer fra Trøgstad kommune
Stortingsrepresentanter 2017–2021
Stortingsrepresentanter 2021–2025
Stortingsrepresentanter fra Sp
Stortingsrepresentanter for Østfold
Krister Isaksen

Krister Are Isaksen (født 15. april 1970) er en tidligere norsk fotballspiller.

Isaksen startet karrieren i Skrim, men flyttet til Kristiansand som 14-åring. Der gikk han gradene i Start inntil han ble tatt opp i A-stallen før 1988-sesongen.

Etter tre sesonger i Start ble han i 1991 hentet til Strømsgodset av tidligere  Tor Røste Fossen. Han gikk mye skadet i starten og fikk lite spilletid den første sesongen, som endte med nedrykk og cupgull for Godset. Isaksen ble toppscorer i Strømsgodset i Tippeligaen i 1993, 1995 og 1996. Oppholdet i Drammen inneholdt også cupfinale i 1993 og et nytt nedrykk i 1994. Isaksen oppnådde legendestatus i Drammen da han scoret det avgjørende målet mot Start i siste serierunde i 1996, en scoring som gjorde at SIF berget plassen i Eliteserien på målforskjell. Dette var det siste han gjorde i Strømsgodset før han returnerte til nettopp Start. Her ble han klubbens toppscorer to år på rad før han la opp i løpet av 1999-sesongen.

Eksterne lenker 
 
 Profil hos altomfotball.no

Norske fotballspillere
Fotballspillere for Idrettsklubben Start
Fotballspillere for Strømsgodset TF
Dekkskift

Dekkskift er når man skifter dekk på et kjøretøy, normalt når dekkene er utslitte eller ved skifte mellom sommer- og vinterdekk på biler i land der det er behov for å benytte vinterdekk. Normalt har man to sett hjul til personbiler, ett med vinterdekk og ett med sommerdekk. Noen skifter hjulene selv, mens andre får verksteder eller andre til å skifte hjulene for dem.

Dekkhotell
På et dekkhotell oppbevares dekkene den sesongen de ikke er i bruk på kjøretøyet, altså sommerdekkene om vinteren og vinterdekkene om sommeren. Firmaer som har dekkhotell skifter hjulene og vasker dem og kontrollerer at de er i forskriftsmessig stand.

Norge 
Det er bilførerens ansvar å sikre at kjøretøyet har tilstrekkelig veggrep. Noen byer i Norge har gebyr for kjøring med piggdekk.

Sommerdekk 
Sommerdekk skal ha minimum 1,6 millimeter mønsterdybde over 3/4 av slitebanens bredde og rundt hele omkretsen i Norge. Norges Automobil-Forbund anbefaler 3 mm.

Vinterdekk 
Vinterdekk skal ha minimum 3 millimeter mønsterdybde på slitebanens mest slitte sted i Norge. Norges Automobilforbund anbefaler 5 mm. På kjøretøy til og med 3 500 kg hvor man velger piggdekk, skal man ha piggdekk på alle hjul.

De som bruker piggfrie dekk kan selv bestemme når de vil ha dekkene på bilen i Norge, mens de som bruker piggdekk skal ikke ha disse på mellom første mandag etter andre påskedag og 1. november (1. mai – 16. oktober i Nordland, Troms og Finnmark), med mindre kjøreforholdene krever det.

Trygg trafikk anbefaler følgende:
Mest kjøring på isete veier =  Piggdekk
Kjøring i all slags vær på vinteren = Piggdekk
Mye kjøring på is og hardpakket snø = Piggdekk
Mest kjøring på snø = Piggfrie vinterdekk
Være forberedt på vekslende værtyper tidlig = Piggfrie vinterdekk
Kun kjøring under gode vinterforhold = Piggfrie vinterdekk
Stor erfaring med vinterkjøring = Piggfrie vinterdekk

Andre land 
Danmark: Tillatt med piggdekk fra 1. november  til 15. april, enten alle eller ingen dekk må ha pigger
Tyskland: Piggdekk er totalforbudt. Påbudt med vinterdekk dersom forholdene gjør det nødvendig.
Finland: Tillatt med piggdekk fra 1. november til 31. mars, eller første søndag etter påske, enten alle eller ingen dekk må ha pigger
Litauen: Tillatt med piggdekk fra 1. november til 10. april
Sverige Tillatt med piggdekk fra 1. oktober til 30. april, enten alle eller ingen dekk må ha pigger
Sveits Forbudt mot piggdekk på motorveger
Østerrike Tillatt med piggdekk fra 1. november til 1. mai, forbudt på motorveger

Referanser

Eksterne lenker 
 Kjøretøyforskriften kapittel 13. Hjul, dekk hos Lovdata
 Piggdekk og sommerdekk  hos Vegvesenet 
 Viktig informasjon om dekk hos Vegvesenet 
 På tide med dekkskift? hos Trygg Trafikk
 Dekkskift for dummies hos Dinside
 Slik overlever vinterdekkene sommeren hos Dinside
 Er dekkene dine riktig montert? hos Dinside

Biler
Årstider
Dekk
Trond Teigen

Trond Teigen (født 24. desember 1964 i Oslo) er en norsk skuespiller. 

Teigen hadde rollen som den norske stemmen til «Aladdin» i filmen med samme navn fra 1992. Fra 1996 til 1997 hadde han diverse roller i TV-serien Mot i brøstet. I 2002 hadde han rollen som Dr. Sebastian Bøver i TV-serien Holms.

Filmografi

Film og tv 
 1996–1997 Mot i brøstet – «Sivert Flættum, Legen, Kassamann»
 2002 Holms – «Dr. Sebastian Bøver»
 2014 Hotel Cæsar - Holger Fjeld

Stemme 
 1984 Mjaurits – «Mjaurits»
 1992 Aladdin – «Aladdin»
 1993 Det var en gang en skog – «Edgar»
 1993 Tommelise – «Alveprinsen»
 1994 Jafar vender tilbake – «Aladdin»
 1994 Svaneprinsessen – «Prins Derek»
 1995 Balto – «Balto»
 1995 Napoleon – «?»
 1995 Toy Story – «Diverse roller»
 1996 Aladdin og røvernes konge – «Aladdin»
 1996 Hunden Charlie 2 – «Charlie»
 1997 Bjørnen i det blå huset – «Tripp, Diverse andre stemmer»
 1998 Mulan – «Kaptein Li Shang»
 1998 Prinsen av Egypt – «Andre stemmer»
 1998 Pokémon – «Diverse roller»
 1999 Pablo, den lille rødreven – «?»
 1999 Pokémon - The First Movie –  «Forteller og Fergus»
 2001 Fairly Odd Parents - «Diverse roller»
 2001 Lady og Landstrykeren II – Fant på eventyr – «Landstrykeren»
 2001 Monsterbedriften – «Formann»
 2001 Pokémon 3 - The Movie – «?»
 2001 Småspioner – «Andre stemmer»
 2002 Spirit – Hingsten fra Cimarron – «Lille Creek»
 2004  Barbie- Prinsessen og Fattigjenta - «Kong Dominick»
 2005 Svampebob Firkant - «Svampebob Firkant» 
 2006 Avatar: Den siste lufttemmeren – «Jordkongen» og diverse andre stemmer 
 2006 Biler (film) - «Mario Andretti-Bil» 
 2007 Barbie som øyprinsessen- Sagi
 2007 M.I. High - Diverse roller
 2007 Prinsessen av Solens Rike – «?»
 2008 Beyblade Metal Fusion - «Ryuga»
 2008 Chop Socky Chooks – «Chuckie Chan»
 2008 Narnia – Prins Caspian – «Ripipip»
 2008 Star Wars: The Clone Wars – «C-3PO»
 2009 Beyblade Metal Masters - «Ryuga»
 2009 Eventyrhuset – «Far»
 2010 Esels Shrektakulære Jul – «?»
 2010 Narnia – Reisen til det ytterste hav – «Ripipip»
 2010 Oktonautene – «?»
 2010 The Avengers – Klodens mektigste helter – «Tony Stark / Iron Man»
 2010 Victorious - «André»
 2011 Beyblade Metal Fury - «Ryuga»
 2011 Galakseparken – «Kåre»
 2012 Treasure Buddies – «?»
 2012  Ultimate spiderman -Tony Stark/Iron man, wolverine, Dr Curt Connors, Loke og Diverse Bi-roller
 2014 Big Hero 6 - «Baymax»
 2014 Disney Infinity 2.0 - «Iron Man og Aladdin»
 2014 Hank Zipzer - «Jan Kristian Martinsen»
 2015 Disney Infinity 2.0 - «C-3PO»
 2015 Svampebob Firkant filmen - Svamp på land - «Svampebob Firkant»
 2016 Oppdrag Dory - «Kalle»

Referanser

Eksterne lenker 
 

Norske skuespillere
Norske stemmeskuespillere
Personer fra Oslo
Fødsler i 1964
Sa Jae-hyouk

Sa Jae-hyouk (født 29. mai 1985) er en sørkoreansk vektløfter, som konkurrerer i klassen 77 kg. Under  Sommer-OL 2008 i Beijing, Kina representere han Sør-Korea der han tok gullmedalje.

Eksterne lenker 
 

Sørkoreanske vektløftere
Olympiske mestere for Sør-Korea
Medaljevinnere under Sommer-OL 2008
Deltakere for Sør-Korea under Sommer-OL 2008
Vektløftere under Sommer-OL 2008
Deltakere for Sør-Korea under Sommer-OL 2012
Vektløftere under Sommer-OL 2012
Fødsler i 1985
Pak Hyon-suk

Pak Hyon-suk (født 4. august 1985) er en nordkoreansk vektløfter, som konkurrerer i klassen 63 kg. Under  Sommer-OL 2008 i Beijing, Kina representere hun Nord-Korea der hun tok gullmedalje.

Eksterne lenker 
 

Nordkoreanske vektløftere
Olympiske mestere for Nord-Korea
Deltakere for Nord-Korea under Sommer-OL 2004
Vektløftere under Sommer-OL 2004
Medaljevinnere under Sommer-OL 2008
Deltakere for Nord-Korea under Sommer-OL 2008
Vektløftere under Sommer-OL 2008
Fødsler i 1985
Jang Mi-ran

Jang Mi-ran (født 9. oktober 1983) er en sørkoreansk vektløfter, som konkurrerer i klassen +75 kg. Hun representere Sør-Korea under Sommer-OL 2008 i Beijing, Kina, der hun tok gullmedalje.

Eksterne lenker 
 

Sørkoreanske vektløftere
Olympiske mestere for Sør-Korea
Olympiske sølvmedaljevinnere for Sør-Korea
Medaljevinnere under Sommer-OL 2004
Deltakere for Sør-Korea under Sommer-OL 2004
Vektløftere under Sommer-OL 2004
Medaljevinnere under Sommer-OL 2008
Deltakere for Sør-Korea under Sommer-OL 2008
Vektløftere under Sommer-OL 2008
Deltakere for Sør-Korea under Sommer-OL 2012
Vektløftere under Sommer-OL 2012
Canada under Panamerikanske leker 1967

Canada under Panamerikanske leker 1967. Canada deltok i de femte Panamerikanske leker som ble arrangert i Winnipeg mellom 23. juli og 6. august 1967. De ble nest beste nasjon med sytten gull-, trettini sølv- og femti bronsemedaljer.

Medaljer

Medaljevinnerne

Referanser 

Nasjoner under Panamerikanske leker 1967
Canada under de panamerikanske leker
1967 i Canada
Electric Shadows

Electric Shadows (kinesisk: 夢影童年, pinyin: Mèng Yǐng Tóngnián) er en kinesisk film fra 2004. Det er debutfilmen til Xiao Jiang, en av få aktive, kvinnelige filmregissører i Kina.  

Filmen vant Sølvspeilet under Film fra Sør i 2005.

Eksterne lenker 
 

Filmer fra 2004
Kinesiske dramafilmer
Kinesiskspråklige filmer
Sølvspeilet-vinnere
Fotball under Panamerikanske leker 1971

Fotball under Panamerikanske leker 1971. Fotball var en av flere grener som var med i de sjette Panamerikanske leker som ble arrangert i Cali i Colombia fra 30. juli til 13. august 1971.

Medaljer

Eksterne lenker
 Panamerican Games 1971 (Colombia)

Panamerikanske leker 1971
Fotball under Panamerikanske leker
Fotballturneringer i Colombia
Fotball i 1971
Hunza

Hunza var en liten vasallstat i kolonitidens India, nordvest for Kashmir. Den var på omkring 10 000 km² og hadde i 1911 et folketall på 10 126 innbyggere, muslimske darder. Hunza omfattet de fleste pass som fører over Pamir. Hunza, som ble grunnlagt som stat på 1500-tallet, kom under britisk velde i 1891. 

Hunza ble en del av Pakistan da denne staten ble opprettet i 1947.

Eksterne lenker
 Kongefamilien i Hunza
 Hunza
 Muhammad Jamal Khan, Mir av Hunza
 Worldstatesmen – Hunza

Fyrstestater i India
Pakistans historie
Pinnebrød

Pinnebrød er grillet brød på pinne, som man ofte spiser sammen med pølser utendørs. Særlig blant speidere og andre turgåere som gjerne griller ved bålet, er pinnebrød populært. 

Til pinnebrød benyttes en gjærdeig, Deigen består vanligvis av hvetemel, bakepulver, salt og vann, men det kan varieres. Deigen som kan bli forberedt i forvegen og ha med i en plastpose. Deigen kan også være tørrstoff som blandes ferdig med tørrgjær i en boks/pose, og tilsettes væske før deigen skal brukes. Litt olje eller margarin gjør deigen smidig. Etter heving trilles deigen ut i fingertykke pølser, som så tvinnes eller surres rundt en pinne eller pølsespidd, og bakes over bålglørne i 2-5 minutter alt etter varmen eller avstanden til glørne.

I Danmark kalles det for «snobrød» og Sverige for «pinnbröd».

Referanser

Brød
Tunøya

Tunøya er ei øy i Sarpsborg som med sine 32 300 innbyggere er Norges nest mest folkerike øy etter Tromsøya. Tunøya er 82 kvadratkilometer stor og ligger i Glommas nedre løp. Øya er Norges største fluviale øy (øy i et vassdrag). Borg havns anlegg på Alvim ligger på øya, det samme gjør Sarpsborg sentrum. Ellers er det mye kupert skogsterreng med Buråsen (176 meter over havet) som høyeste punkt. I sør er det småbåthavner og betydelige jordbruksarealer, og åsryggen Raet går på tvers over øya og demmer opp innsjøen Tunevannet og Vestvannet, en del av Glommavassdraget. Tunøya kan sammenliknes med Hisingen, Sveriges mest folkerike øy. Begge ligger så langt vekk fra havet at man knapt oppfatter at man er på ei øy. Tunøya forbindes med fastlandet via fire veibroer ved Solli (E6), Sandesund, Sarpsfossen og Trøsken. I tillegg er det gangbro ved Sølvstufoss nær Trøsken og jernbanebroer ved Sarpsfossen og Rolvsøysund, der det også er veibro over til Rolvsøy og industribro til Nesøya.

Øst på Tunøya ligger bygdeborgene Herresalen og Jomfrusalen, et godt eksempel på det fenomenet som kalles «tvillingborger».
 Tunøyas vestbredd er rundt 8 km lang og kjennetegnes av bratte stup ned fra Eidet og Opstad mot Visterflo. Midtveis ligger utløpet av en tømmertunnel til nordbredden i Vestvannet. 
 På sydspissen av Tunøya er det en rekke småbåtplasser. Med 15 knops fart er det herfra under timen til Sverige og halvannen time til Bolærne i Vestfold. De 7 km som utgjør sydsiden av Tunøya er tungt industrialisert hele veien fra Greåker til Sarpsfossen. Midtveis krysser E6, og det strømrike området under broa er populært for surfing, kajakkpadling og laksefiske.
 Tunøyas østbredd er over 2 mil lang fra Sarpsfossen til tuppen av Jelsnes. I syd stikker boligbydelen Opsund ut i Glomma som et nes, der Glengshølen utgjør en bukt med Opsund i øst og boligbydelen Kurland i vest. Videre nordover er det jordbruk helt ned til vannkanten.
 Tunøyas nordside er dramatisk og langstrakt: 4 mil fra Jelsnes i nord til Solli og E6 i syd der Soli Brug ligger. Lengst opp likner Glomma en vestlandsfjord, da både Tunøya i øst og Trøsken i vest faller bratt ned i vannet. Deretter følger et parti rikt på småøyer og nes, mest kjent som Vestvannet. Før den siste halve milen av vestbredden dannes av Ågårdselva, en lakseelv med mange viltre stryk.

Øyer i Sarpsborg
Innlandsøyer i Norge
Karl J. Brommeland

Karl J. Brommeland (født 13. januar 1913 i Haugesund, død 19. juni 1999) var en norsk forretningsmann og politiker som representerte Kristelig Folkeparti. Han var vararepresentant til Stortinget i perioden fra 1954 til 1957. I 1958 ble han valgt som representant for Rogaland. Han ble gjenvalgt i 1961, 1965 og i 1969. I perioden 1965 til 1969 var han medlem av presidentskapet. I perioden 1958 til 1961 var han sekretær i Den hemmelige protokollkomiteen.

Karl J. Brommeland gikk på Handelsskole i 1933. Han var i praksis på shippingkontor fra 1929 til 1931 og i 1934. Han var sjømann fra 1931 til 1933. I 1935 ble han medeier i en spesialforretning for radio. Dette eierskapet beholdt han frem til 1979. I periodene 1947 til 1948, 1954 til 1955 og 1979 til 1981 var han formann i Haugesund Kristelig Folkeparti.

Medlemskap i stortingskomiteer 
 1958–1961 medlem i Protokollkomiteen 
 1958–1961 sekretær i Den hemmelige protokollkomiteen
 1961–1962 medlem i Sjøfarts- og fiskerikomiteen
 1962 midlertidig nestformann, Sjøfarts- og fiskerikomiteen
 1962–1965 medlem i Sjøfarts- og fiskerikomiteen
 1965–1969 sekretær i Sjøfarts- og fiskerikomiteen
 1965–1969 medlem i Den utvidede utenriks- og konstitusjonskomité
 1965–1969 medlem i Valgkomiteen
 1969–1973 medlem i Den utvidede utenriks- og konstitusjonskomité
 1969–1973 sekretær i Sjøfarts- og fiskerikomiteen

Kilder 
 Stortinget, biografi:Karl J. Brommeland

Eksterne lenker 
 

Stortingsrepresentanter fra KrF
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Lokalpolitikere i Haugesund
KrF-politikere i Rogaland
Personer fra Haugesund kommune
Tore Myrslo

Tore Myrslo (født 26. april 1984 i Steinkjer) er en norsk fotballspiller som spiller midtbane for Steinkjer. Han er toppskårer for Steinkjer i 2011-sesongen. Etter 2012-sesongen gikk han til Levanger i 2. divisjon. 9. mars 2014 gikk han tilbake til Steinkjer.

Referanser

Eksterne lenker 
 

Norske fotballspillere
Fotballspillere for Steinkjer FK
Fotballspillere for Levanger FK
Personer fra Steinkjer kommune
Edmund Fjærvoll

Edmund Konvall Fjærvoll (født 20. mars 1910 i Bø i Nordland, død 15. januar 1975) var en norsk politiker for KrF.

Han ble innvalgt til Stortinget fra Nordland i 1961, og ble igjen valgt i 1969 etter å ha vært vararepresentant side 1965. Han var også vararepresentant i perioden 1958–1961.

Han var ordfører i Hadsel kommune i 1959–1961 og 1963–1967. I det sivile liv arbeidet han som gårdbruker, forsikringsagent og hotelleier.

Edmund Fjærvoll var far til Dag Jostein Fjærvoll (1947-2021), som også var stortingsrepresentant, forsvarsminister 1997–1999 og samferdselsminister 1999–2000.

Stortingskomiteer 
 Administrasjonskomiteen, 1961–1965, 1969–1973
 Valgkomiteen 1969–1973

Eksterne lenker 
 

Stortingsrepresentanter fra KrF
Stortingsrepresentanter 1961–1965
Stortingsrepresentanter 1969–1973
Stortingsrepresentanter for Nordland
KrF-ordførere i Nordland
Ordførere i Hadsel
Personer fra Bø kommune i Nordland
Kjersti Fjeldstad

Kjersti Fjeldstad (født 20. mai 1952) er en norsk skuespiller. 

Hun studerte scenografi ved Academie Mozarteum i Salzburg i fire år. Derpå fikk hun jobb i Oslo hos Det norske teatret og var fra 1977 med i teatergruppen «Livets Mangfold».  Hun var også i Lattergalen teater og i Virusgruppa. På 80-tallet oversatte hun den danske forfatter Karin Lützen, sin bok Hva hjertet begjærer. I 1993 var hun i scenografi såvel som roller, blant annet Gro Harlem Brundtland i oppsetningen Grugg i systemet på Lattergalen ved Scene Ludvik.

Så til film og fjernsyn. Hun har blant annet vært med i Den unge Fleksnes, Knerten, ORPS og Mot i brøstet. Hun hadde også stemme til Roz fra Monsterbedriften. Fjeldstad har også medvirket i Borettslaget.  Fra omkring 2000 har hun også vært stemmespråkspiller for Det norske tegnspråkteater (Teater Manu). Her ga hun stemme til om lag tyve karakterer i Pinocchio (tekst skrevet og tilpasset av Klaus Hagerup) og  ble for dette nominert i 2009 til Heddaprisen.

Hun er datter av skuespiller Jack Fjeldstad (1915–2000).

Referanser

Eksterne lenker 
 

Norske skuespillere
Personer fra Oslo
Skuespillere i Borettslaget